Eastern Canada Amateur Hockey Association

mini|Lagbilde av Montreal Wanderers i 1907
mini|Ottawa Hockey Club med Stanley Cup i 1909

Eastern Canada Amateur Hockey Association (ECAHA) var først en amatørliga, men siste året en profesjonell ishockeyliga i Canada i årene 1906 til 1909. Det spilte tilsammen seks lag i ligaens fire årlige historie. Den sesongene de spilte profesjonelt var navnet endret til Eastern Canada Hockey Association (ECHA)

 Historie 
 Bakgrunn 
Ligaen ble dannet av toppklubbene fra to andre ligaer, de fire lagene Montreal Hockey Club, Montreal Victorias, Montreal Shamrocks og Quebec Bulldogs fra CAHL og de to lagene Montreal Wanderers og Ottawa Hockey Club fra FAHL. Den ble dannet for å maksimalisere inntektene fra den publikumsmessige stadig mer populære idretten og hjalp de deltakende amatørlagene til å møte profesjonaliseringen av sporten. 

Ligaen forlot amatørstatusen i 1908-sesongen og førte til en splittelse i den canadiske ishockeyen, da amatørlagene spilte for Allan Cup, og de profesjonelle for Stanley Cup.

 Resultater 
I den første sesongen, 1906, endte Ottawa HC og Montreal Wanderers på delt førsteplass i ligaen med ni seiere hver. Deretter vant Montreal Wanderers mot Ottawa HC i et dobbeltmøte i sluttspillet med målforskjellen 12-10, etter å ha vunnet første kampen 9-1 og tapte returmøtet 3-9, og vant slik sammenlagt også Stanley Cup.Stanley Cup Annual Record 1906 (Mar) nhl.com

I januar 1907 tapte Montreal Wanderers Stanley Cup da de tapte denne til utfordrerlaget Kenora Thistles med resultatene 2-4 og 6-8.Stanley Cup Annual Record 1907 (Jan) nhl.com Wanderers vant deretter ECAHA-sesongen 1907 med 10 seiere på 10 spilte kamper, og umiddelbart etter at sesongen var fullført i mars, utfordret de Kenora Thistles om Stanley Cup, og Wanderers vant denne duellen med målforskjellen 12-8 etter kampresultatene 7-2 og 5-6.Stanley Cup Annual Record 1907 (Mar) nhl.com

Montreal Wanderers vant ECAHA for tredje året på rad i sesongen 1907–08 og forsvarte deretter Stanley Cup ved å slå Winnipeg Maple Leafs fra Manitoba Hockey Association med 11-5 og 9-3, samt Toronto Professionals fra OPHL med 6-4.Stanley Cup Annual Record 1908 (Mar) nhl.com

Sesongen 1909 gikk Montreal Victorias og Montreal HC, som ville fortsette som amatørlag, ut av ligaen, og denne fortsatte som en profesjonell liga under navnet Eastern Canada Hockey Association, ECHA. Ottawa HC vant ligaen etter å ha vunnet 10 av 12 kamper og tok over Stanley Cup-tittelen fra ligakonkurrenten Montreal Wanderers. En utfordring om pokalen fra Winnipeg Shamrocks ble akseptert av forvalterne av Stanley Cup, men det ble for sent i sesongen til å kunne avvikle kampene.Stanley Cup Annual Record 1909 nhl.com

 Nedleggelse - videreføring 
Ligaen ble lagt ned i november 1909 som følge av uenighet mellom eierne av lagene om hvordan ligaens skulle drives videre. Wanderers ønsket å flytte til en arena med færre betalende tilskuerseter, mens de tre andre lagene kunngjorde da at de ville forlate ECHA, og dannet i stedet Canadian Hockey Association (CHA), mens Wanderers deltok i dannelsen av en konkurrerende liga National Hockey Association (NHA). CHA fungerte imidlertid i bare to uker, før den gikk inn i NHA i januar 1910.

 Deltakende lag 
 Montreal Wanderers – 1906–1909
 Montreal Shamrocks – 1906–1909
 Ottawa Hockey Club – 1906–1909
 Quebec Hockey Club – 1906–1909
 Montreal Hockey Club – 1906–1908
 Montreal Victorias – 1906–1908

Sesonger
Ligaen ble avviklet etter seriesystemet (i motsetning til utfordrersystemet, som det tidligere AHAC dels hadde benyttet), slik at det laget med det beste resultatet ved sesongslutt ble kåret som mester.
SesongLagMester1906 Montreal Hockey Club, Montreal Shamrocks, Montreal Victorias, Montreal Wanderers†A, Ottawa Hockey Club†A, Quebec Hockey Club  Montreal Wanderers1907 Montreal HC, Montreal Shamrocks, Montreal Victorias, Montreal Wanderers†, Ottawa HC, Quebec HC  Montreal Wanderers1907–08 Montreal HC, Montreal Shamrocks, Montreal Victorias, Montreal Wanderers†, Ottawa HC, Quebec HC  Montreal Wanderers1909 Montreal Shamrocks, Montreal Wanderers, Ottawa HC†, Quebec HC  Ottawa HC

† Stanley Cup-mester

A Ottawa HC og Montreal Wanderers ble begge Stanley Cup-mestere i 1906.Stanley Cup Annual Record 1906 (februar) nhl.comStanley Cup Annual Record 1906 (desember) nhl.com

 Referanser 

Se også
NHL

Kategori:Ishockeyligaer i Canada
Kategori:Repeterende arrangementer etablert i 1906
Kategori:Opphør i 1909
Kategori:Forløpere til NHL